PPKE BTK

**PÁZMÁNY SZENIOR EGYETEM**

2022 tavaszi szemeszter

**jelenléti és online (hibrid) kurzus**

(A hallgatók választhatnak a jelenléti és/vagy az online részvétel között.)

**„*A második nem” Nőirodalom egykor és most II.***

*Tudományág:* irodalomtudomány

E félév témaköre aktuálisan is izgalmas és szerteágazó. Az irodalomtörténetnek a nőírók jelenléte és személyes története felől vizsgálata éppúgy tárgyunkhoz tartozik, mint a női írás és irodalom nyelvi-stiláris és tematikai jellegzetességeinek műelemzésközpontú megközelítései. A kurzus előadásai a női szerzőknek az irodalmi kánonban, köztudatban, intézményrendszerben és általában a társadalomban betöltött pozícióit és szerepeit vizsgáló nőtörténeti kutatások irodalomtörténeti vonatkozásait éppúgy tárgyalják majd, mint a női szépirodalom sajátos (alárendelt, emancipatorikus stb) perspektíváját és nyelvét, valamint adott esetben, hozzájuk kapcsolódóan a (pre)feminizmus kérdéseit.

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Március 3. | „Születtem ez nyomorúsággal teljes világra” – Árva Bethlen Kata és Önéletírása | dr. Maczák Ibolya |
| Március 10. | „Ez világi pompát könyves szemmel nézem” – Petrőczy Kata Szidónia és a 18. század költőnői | dr. Maczák Ibolya  |
| Március 17. | „Lehetlen legyőznöm azon lelki szükséget, mely leírni késztet gondolatimat” – Szendrey Júlia irodalmi pályafutása | dr. Gyimesi Emese  |
| Március 24. | „…mintegy a végzet utalt reá, hogy tollat vegyek kezembe…” – Írónők a 19. században  | dr. Török Zsuzsa |
| Március 31. | „Határtalan varázskertünknek / Fala neszfogó mesekőből” – Czóbel Minka és Lesznai Anna költészetéről | dr. Földes Györgyi  |
| Április 7. | „Sehol annyi színe-illata nincs a szónak” – Impresszionizmus, emlékezés, női írás Kaffka Margitnál | dr. Horváth Zsuzsa |
| Április 28. | „Kimondani, s elrejteni” – A női lét dimenziói Nemes Nagy Ágnes költészetében | dr. Hernádi Mária |
| Május 5. | „…nem lesz irodalomtörténész, aki meg tudja fejteni, mikor ki voltam, melyik figurám”– Szabó Magda írói világa | dr. Ajkay Alinka  |
| Május 12. | „De hát ami történt, nem tud véget érni” – A történet folytonossága Takács Zsuzsa költészetében | dr. Szalagyi Csilla  |
| Május 19. | „Világgá menni egy könyvbe” – Bevezetés Tompa Andrea alkotói világába  | dr. Visy Beatrix  |
| Május 26. | „A háború nem könnyű. A házasság sem” – Polcz Alaine életművéről | dr. Radvánszky Anikó  |